Джон Парот
Джон Парот () е английски професионален играч на снукър.

Той става победител в Световно първенство (снукър) през 1991 г. като във финала побеждава Джими Уайт. Две години по-рано Джон Парот отново достига до финал на Световно първенство, но тогава бива разгромен от Стив Дейвис с 18 на 3 фрейма. По-късно през 1991 г. Парот повтаря своята победа над Джими Уайт на финала на Британското първенство.

Джон Парот е професионален играч на снукър от 1983 г. Преди това, през 1981 и 1982 г. той става победител в младежкия Пот Блек. През 1983 г. взима първо място в Световното първенство за аматьори, което го тласка към професионална кариера. От 1984 г. до 2004 г. Джон Парот винаги присъства на Световното първенство, но през 2005 г. отпада в квалификациите. Въпреки това Парот е спечелил 9 ранкинг турнира което го поставя на седмо място в класацията на играчите за всички времена, след Стивън Хендри, Стив Дейвис, Рони О'Съливан, Джон Хигинс, Марк Уилямс и Джими Уайт. Победата му в Британското и Световното първенства през 1991 г. го прави един от петимата играчи, които са успели да вземят първо място в двата най-престижни турнира от ранкинг системата.

Джон Парот остава в топ 16 на световната ранглиста в продължение на 16 сезона (играчите от топ 16 на ранглистата се класират на състезанията по снукър, без да преминават преди това през квалификации).

Сезон 2009/10

Външни препратки 
  Профил на Джон Парот в World Snooker
  Профил на Джон Парот в Global Snooker Centre 
  Джон Парот в Snooker.org

Парот, Джон
Родени в Ливърпул